Pater **Raymond Edward Brown** (født 22. mai 1928, død 8. august 1998) var en amerikansk romersk-katolsk prest og bibelforsker. 
Brown er mest kjent for sitt arbeid med Johannesskriftene, Jesu fødsels- og barnefortellinger og Jesu lidelseshistorie.

Liv
---

Brown ble født i New York, sønn av Loretta Brown og Robert H. Brown. Han studerte ved the Catholic University of America hvor han tok en Bachelor of Arts i 1948 og en Master of Arts i 1949. I 1951 gikk han inn den prestefellesskapet sulpicianerne1Saint-Sulpice etter en å ha mottatt en bachelor i hellig teologi fra St Marys seminar og universitet. I 1953 ble han ordinert som prest i bispedømmet St. Augustine, Florida.

Han ble utnevnt i 1972 og i 1996 til medlem i den pavelige Bibelkommisjon, som gir råd til paven i spørsmål knyttet til åpenbaringsvitnesbyrdet. Han var også professor emeritus ved det protestantiske Union Theological Seminary i New York, hvor han underviste i 23 år. Han hadde det prestisjefylte Auburnprofessoratet ved Union.

Raymond Brown var også president i Catholic Biblical Association, Society of Biblical Literature (1976-7) og Society of New Testament Studies (1986-7). Han var også prest i bispedømmet Baltimore, Maryland.

Han ble ansett for å være en av USAs fremste bibelforskere, og mottok hele 24 utnevnelser til æresdoktorater ved forskjellige universiteter i USA og i Europa. Mange av utnevnelsene var fra protestantiske læresteder.

Brown døde på St. Patrick's Seminary i Menlo Park i California. Kardinal Roger Mahony av Los Angeles, omtalte ham som «den ypperste og velrenommerte katolske bibelforsker som USA noensinne har fostret», «hvis død er et stort tap for kirken».

Forskning
---------

### Nytestamentlig kristologi

I en detaljert artikkel fra 1965 med tittelen «Kaller Det nye testamentet Jesus for Gud?» i tidsskriftet *Theological Studies* (26, 1965 ss. 545-73) undersøkte Brown om Jesus blir omtalt som «Gud» i Det nye testamente. Brown konkluderte med at «selv det fjerde evangeliums Jesus sier aldri at han er Gud» og «det er ingen grunn til å tro at Jesus ble kalt Gud i de tidligste deler av den nytestamentlige tradisjon». Han hevdet at «etterhvert, i utviklingen av den kristne lære, ble Gud forstått som en bredt begrep. Det ble tydelig at Gud hadde åpenbart så mye av seg selv i Jesus at Gud måtte inkludere både far og sønn».

Tredve år senere behandlet Brown saken på ny i en innføringsbok i nytestamentlig kristologi, et standardverk innenfor fagfeltet, og skriver at «i tre tilfeller i Det nye testamente [Heb 1,8-9, Joh 1,1; 20,28] er det tydelig nok, og i fem tilfeller med sannsynlighet, at Jesus omtales som Gud». Brown ser på denne omtalen som en naturlig utvikling av de første kristnes omtale av Jesus som «Herren» (gr. *kyrios*).

Forfatterskap
-------------

Brown skrev totalt 25 bøker innenfor bibelvitenskap og noen av dem er:

* *The* Sensus Plenior *of Sacred Scripture*, Baltimore: St. Mary's University, 1955: En del av doktorgrad i hellig teologi (avhandling).
* *Birth of the Messiah* 1998
* *Death of the Messiah*
* *The Community of the Beloved Disciple*, New York: Paulist Press, 1979
* *The Gospel According to John* (Bind I&II, *Anchor Bible*), 1966 and 1970
* *An Introduction to the New Testament*, 1996

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   Babelio, Babelio forfatter-ID 189755[Hentet fra Wikidata]
3. 1 2   AlKindi, General Diamond Catalogue ID 15408[Hentet fra Wikidata]
4. 1 2   Social Networks and Archival Context, oppført som Raymond E. Brown, SNAC Ark-ID w6z043p7, besøkt 9. oktober 2017[Hentet fra Wikidata]
5. 1 2 3 4   Dictionary of Biblical Criticism and Interpretation (2007 ed.)[Hentet fra Wikidata]
6. 1 2  The Wanderer: *Traditional Catholic Scholars Long Opposed Fr. Brown's Theories*, Catholic Culture, Henry V. King, 1998.
7. ↑  "Does the New Testament call Jesus God?" in *Theological Studies*, 26, (1965) p. 545-73
8. ↑  *An Introduction to New Testament Christology*, p. 189

Eksterne lenker
---------------

* Biblical Theology Bulletin  Nekrolog
* Kardinal Ratzinger / Benedict XVI On the Question of the Foundations and Approaches of Exegesis Today[*død lenke*]
* Henry V. King, *Traditional Catholic Scholars Long Opposed Fr Brown's Theories* (1998).
* George A. Kelly, *A Wayward Turn in Biblical Theory* (1999)

|  |  |
| --- | --- |
| Oppslagsverk/autoritetsdata | Prabook **·** Nationalencyklopedin **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NDL **·** NKC **·** ICCU **·** BNE **·** CiNii
 |